**PĀRSKATS PAR TRANSPLANTĀCIJAS CENTRU DARBU 2018. GADĀ**

Saskaņā ar 2013. gada 29.janvāra Ministru kabineta noteikumu Nr. 70 „Noteikumi par cilvēka orgānu izmantošanu medicīnā, kā arī cilvēka orgānu un miruša cilvēka ķermeņa izmantošanu medicīnas studijām (turpmāk Noteikumi Nr. 70) 4.punkts paredz, ka orgānu ieguves organizāciju un transplantācijas centru atbilstību šajos noteikumos minētajām prasībām uzrauga Zāļu valsts aģentūra (turpmāk – Aģentūra).

Aģentūra savas kompetences ietvaros ir novērtējusi atbilstību un izsniegusi Orgānu izmantošanas atļauju Latvijas Transplantācijas centram un veic tā darbības uzraudzību.

Saskaņā ar Noteikumu Nr.70 prasībām ieguves organizācijas un transplantācijas centri iesniedz Aģentūrā pārskatu par darbību iepriekšējā gadā. Pārskatā iekļauj informāciju par dzīvo un mirušo donoru skaitu, iegūto un transplantēto vai iznīcināto orgānu veidu un skaitu. Aģentūra ir apkopojusi Latvijas Transplantācijas centra iesniegtos datus par transplantētajiem orgāniem 2018.gadā salīdzinājumā ar 2017.gadu.